**Materská škola Dolná Tižina**

**SPRÁVA O VÝCHOVE A VZDELÁVANÍ,**

**VÝSLEDKOCH A PODMIENKACH**

**MATERSKEJ ŠKOLY**

**ŠKOLSKÝ ROK 2022 / 2023**

**Vypracovala:** riaditeľka materskej školy Mgr. Milada Dávidiková

**Prerokované na zasadnutí pedagogickej rady dňa:**

1. **Základné identifikačné údaje materskej školy:**

|  |  |
| --- | --- |
| Názov školy | Materská škola Dolná Tižina  |
| Adresa školy | Dolná Tižina 217,013 04 |
| Tel. č. | 0910 364 455 |
| Email | mravceklovia217@gmail.com |
| Webová adresa | <http://msdolnatizina.sk//> |
| Zriaďovateľ | Obec Dolná Tižina 333, 013 04 |
| Údaje o zriaďovateľovi | IČO: 00321249DIČO: 2020671862č.účtu: SK 92-5200-0000-0000-0927-1018 |
| Riaditeľka školy | Mgr. Milada Dávidiková |
| Učiteľky | Jana KubalováKristína MičianováBc. Adriána Ondrová |
| Školníčka | Emília Buchtová |
| Upratovačka | Dáša Kubíková |
| Vedúca šk. stravovania: Telefónne číslo do jedálneEmail: | Jana Salátovásjdolnatizina@gmail.com |
| Kuchárka v MŠ | Zuzana Zákopčanová |
| Poradné organy MŠ | Rada školy:Predseda rady šk. zariadenia: Jana KubalováZRŠ:Predsedníčkou ZRŠ: Katarína Trnková |

**2. Údaje o počte detí a zamestnancov:**

V šk. roku 2022 / 2023 boli v prevádzke dve triedy s celodennou prevádzkou s počtom detí:53.

Priemerná dochádzka: I. trieda: 13 II. trieda: 25

Počet 5 – 6 roč. detí: 20 – 100% zaškolenosť

Počet detí s OPŠD: 3

Počet detí so ŠVVP: 0

Počet detí ktoré navštevovali logopéda: 11

Počet pedagogických zamestnancov: 4 – na plný úväzok

Prevádzkoví zamestnanci: 1upratovačkana úväzok 0,5

 1 školníčka na plný úväzok

 1 kuchárka

**2.1 Personálne zabezpečenie činnosti**

* kvalifikovanosť na našej MŠ je 100%
* bohatá pedagogická prax
* efektivita vzdelávania pedagogických zamestnancov

**3. Ďalšie vzdelávanie pedagogických zamestnancov je organizované:**

* cestou pedagogických porád
* formou praktických ukážok výchovy a vzdelávania – 4učiteľky
* informácie a poznatky získané zo školského úradu Belá – riaditeľka MŠ

- aktualizačné vzdelávanie

### 4. Údaje o aktivitách MŠ

Bohatá ponuka kultúrnych, športových a vzdelávacích aktivít::

- Hurá škôlka volá!

- Vitajte mravčekovia a včielky!

- Šarkaniáda

- Radosť z hry

- Ovocníčkovia a tekvičky

- Úcta k starým rodičom

**-** Turistická vychádzka ku koníkom

- záížitkovo s Peter Adamov – hudobno dramatická aktivita

- Všetko, čo má nohy behá: Deň behu

- EKO aktivity v ZŠ**-** Kŕmenie vtáčikov

- Návšteva pána farára v MŠ

- Milión detí sa modlí ruženec – s pánom farárom

**-** Kŕmenie vtáčikov

- Zdobenie medovníkov pomoc od p. Kňazeovej

 -Vitaj Mikuláš! Vianočná besiedka

- Vianočná tržnica v materskej škole

-Vianočný kapor medzi deťmi

- Lopárovanie

- Čo som našiel pod stromčekom?

- Vítame Nový rok – návšteva kostola – betlehem, kaplnky

- Zimné hry so snehom

**-** Snehuliačik vitaj nám!

- Hurá je tu karneval! / Ročné obdobia/

- Ej, ej, kto to tu dnes oslavuje?

- Snehuliačik v MŠ

- Zasaď semienko – žerucha

- Veľkonočná tržnica v

- V rozprávkovom svete

-Máj, máj, máj zelený

- Spolupráca so žiačkami zo strednej poľnohospodárskej školy

- Futbalový turnaj v Belej – predškoláci

- Navštívili sme ovečky u rodiny Trnkovej

- Zapojili sme sa do zbierok, tiež do výzvy napr. Ponožková...

-Postavička Minie a zvieratká u pani učiteľky Janky

-Výlet Rajecká Lesná, Bojnice s predškolákmi : Pieskové sochy, zmrzlina, vozenie na poníkoch

 -Deň rodiny : Tárajko a Popletajka

- MDD- ruksak s omaľovankou

- Zmrzlina od Danky

-Chemická šou v ZŠ Dolná Tižina

- Predškoláci si vystavili svoje tablo v COOP Jednota

- Rozlúčka s predškolákmi

- Dovidenia milá škôlka!

- počas celého roka prebiehali v MŠ – ekologické aktivity, do ktorých bol zapojený celý personál MŠ aj rodičia detí

* predaj detských kníh v spolupráci s firmou IKAR
* ukončenie šk. roka – „ Deň plný zábavy , tanca a hier “

Tieto akcie boli veľkým prínosom pre rozvoj detí a ich poznávanie.

**5. Prezentácia školy na verejnosti:**

* spolupráca so ZŠ - EKO hry, aktivity, chemická šou
* kultúrne pásmo v MŠ Krasňany Spievanky, spievanky – ľudové pásmo piesni, tanca, hrou na heligónke
* - spolupráca s okolitými materskými školami : Futbalový turnaj v Belej
* spolupráca s Jednotou dôchodcov – kultúrne podujatia
* zapájanie sa do spoločných podujatí organizovaných obcou Dolná Tižina / Hody sv. Michala archanjela, Jasličková pobožnosť, spolupráca s vdp. farárom, hasiči, poľovníci, futbalisti /
* príspevky MY v Žilinských novinách, v Žilinskom večerníku

**6. Nadštandardné aktivity:**

* hudobno– pohybový krúžok
* anglický krúžok v spolupráci s Family Friendly
* environmentálny krúžok
* plavecký výcvik
* zapojenie rodičov do tvorivých dielní počas roka / tvorivé dielne /, výrobky priniesli napr. medovníky a deti si ich zdobili v škôlke
* zapojenie rodičov do popoludňajších aktivít : Besiedky : Deň matiek, Deň rodiny – Tárajko a Popletajka, Rozlúčka s predškolákmi

**7. Spolupráca s rodinou**

 Spolupráca rodiny a materskej školy bola, je a bude v každej dobe stále aktuálna, no obzvlášť v súčasnosti je veľmi dôležitá. Na dosiahnutie jej efektívnosti sme podporovali účasť rodičov na aktivitách materskej školy. Rodičia boli na viditeľnom mieste informovaní o pripravovaných aktivitách v MŠ, o výchovno – vzdelávacej činnosti a výsledkoch prác ich detí. Veľkým prínosom pre zintenzívnenie spolupráce okrem tradičných foriem – osláv sviatkov a významných dní s vystúpením detí, boli spoločné aktivity detí a rodičov na tvorivých dielňach – Vianočná tržnica, Deň rodiny.Rodičia veľmi pekne pripravili aktivitu : Deň rodiny s Tárajkom a Popletajkou: rodičia sa zapojili do tanca, postarali sa o občerstvenie. Prišli aj ockovia, súrodenci, vládla príjemná klíma. Poďakovanie patrí pani riaditeľke Mgr. Anne Trnkovej za prispôsobenie situácie, nakoľko sa nachádzame v náhradných priestoroch Základnej školy v Dolnej Tižine.

Rodičia počas roka pomáhali sponzorskými darmi (šitie – p. Švecová, zakúpenie hračiek, didaktické pomôcky, farebné papiere, plastové poháre, servírovacie misky a tácky od rodičov predškolákov).

Rodičia sa mohli zapájať do života materskej školy rôznym spôsobom: ako pozorovatelia pri besiedkach, v tanci pri aktivitách, počas vyučovania, ak mali záujem, učitelia svojich detí, krátkodobí dobrovoľníci v škole, rodičia ako permanentní dobrovoľníci školy, rodičia ako členovia rodičovskej rady.

Snažili sme sa poskytnúť odborné rady a pomoc rodičom. Nakoľko situácia počas školského roka bola s určitými obmedzeniami, keďže sme od 11.5.2023 v náhradných priestoroch školy.

Po vyhodnotení individuálne sme s rodičmi konzultovali o odklade, ako ďalej majú postupovať s dieťaťom. Odborník konzultoval s rodičmi a poradil im, či je dieťa zrelé pre vstup do ZŠ. Psychológ odpovedal na otázky týkajúce sa rodičovskej výchovy, pomoci hľadať východiská pri riešení konfliktných výchovných situácií aby bolo vytvorené rovnocenné partnerstvo pri výchove dieťaťa.

**8. Priestorové a materiálno – technické podmienky**

 Materská škola v Dolnej Tižine sa nachádza vo veľmi peknom prostredí. V roku 2016 prebehla celková rekonštrukcia materskej školy. V jedno- poschodovej budove sú dve triedy. Na prízemí je trieda, ktorú navštevujú 3 a pol - 4 ročné deti. Okrem triedy sa na prízemí nachádza aj spálňa a kuchyňa, kde sa vydáva strava pre deti.

Na poschodí sa nachádza 2. trieda ktorú navštevujú 4 – 6 roč. deti, telocvičňa a kancelária riaditeľky a učiteliek.

Keďže je MŠ umiestnená mimo dopravných komunikácií je ideálnym športovo – rekreačným miestom pre deti.

Veľká záhrada ktorá je plná zelene s niekoľkými preliezkami je ideálna pre pohyb a relaxáciu. Školský dvor zdobí domček v tvare muchotrávky, kde si deti môžu kresliť, hrať sa, oddychovať. Domček stráži tatko Šmolka, ktorý natreli pani učiteľky. Vďaka zriaďovateľovi našej škôlky máme nové lavičky v tvare psíka a mačičky. V tomto školskom roku pani učiteľky opäť obnovili skákanú, labyrinty, s farbami na asfalt. Oddychovú lavičku v tvare vláčika opäť natreli a dotvorili školský dvor. Z dreva vyrobili kvetináče, huby, zajace, snehuliakov, sovy, chlapca a dievčatko do skalky, neustále sa snažia o skrášľovanie školského dvora, ale aj interiéru materskej školy.V spolupráci s obecným úradom boli zakúpené sušiaky na papier, lopty, telovýchovné pomôcky, zabezpečili nové sukničky pre dievčatá na besiedky, veľmi dobrými pomocníkmi sú zakúpené nové stojany na obuv . Zakúpili sa nové tabule v tvare kvetov na rozvíjanie a podporu grafomotorických činností. Neustále dopĺňame web stránku, kde si rodičia môžu prezerať aktivity, fotogalériu, oznamy... Rozšírili sme prácu s počítačom o nové edukačné softvery, čím sa snažíme zdokonaľovať zručnosť detí o informačno- komunikačné technológie, využívame včielku Bee-bot. Do výchovno - vzdelávacieho procesu sa snažíme aplikovať interaktívnu tabuľu.

**Nakoľko sa neustále v našej obci buduje, prichádzajú mladé rodiny s deťmi bolo potrebné rozšíriť kapacitu materskej školy. Od 11.05.2023 sme sa vďaka pedagogickým i nepedagogickým zamestnancom, priateľom školy, rodičom presťahovali do náhradných priestorov skautskej klubovne a do základnej školy. Stavebné práce pokračujú.**

**9. Úlohy pre skvalitnenie technického stavu zariadenia**

-úprava školského dvora, úprava skalky, dosiatie trávy, dosypanie kôry

- zakúpenie trampolíny v spolupráci s obecným úradom

- zemná trampolína

- dokúpiť telovýchovné pomôcky do novej telocvične

- zabezpečiť vo všetkých triedach IKT technológie

- úprava tried v súlade s platnými požiadavkami

### 10. Finančné a hmotné zabezpečenie predprimárnej výchovy a vzdelávania

 Finančné prostriedky boli čerpané z nasledujúcich zdrojov:

* rozpočet Obec Dolná Tižina
* zo štátneho rozpočtu
* príjmy, ktoré získavame od rodičov
* zo sponzorských darov a prostriedkov rodičov, ktoré sú zapísané a evidované

**11. Vyhodnotenie plnenia cieľa**

 V školskom roku 2022 / 2023 sme mali vytýčené nasledovné ciele:

1. Hlavým cieľom materskej školy bolo vytvoriť pre deti také podmienky, aby zabezpečovali podnetné prostredie – plné pohody lásky, bezpečia a emocionálnych zážitkov spojených so zážitkovým učením detí.
2. Oboznamovali sme deti s témou príroda a životné prostredie prostredníctvom plnenia úloh interného programu environmentálnej a ekologickej výchovy i cez environmentálny krúžok. Zážitkovým učením sme u deti rozvíjali vzťah ku tradíciám cez krúžkovú činnosť, oslavy v obci.
3. Realizovali sme opatrenia rozvoja predškolskej výchovy s dôrazom na rok pred povinnou školskou dochádzkou. Rodičia mali možnosť navštíviť psychológa.
4. Systematicky a cieľavedome sme rozvíjali grafomotorické zručnosti, skvalitňovali sme kognitívne a grafomotorické kompetencie dieťaťa, pred vstupom na povinné predprimárne vzdelávanie.

5.Rozvíjali sme predčitateľskú a čitateľskú gramotnosť ( deti si zhotovili Šlabikár, detské leporelo s detskými rozprávkami zamerané na environmentálnu výchovu).Rodičia boli informovaní cez média i telefonický o spôsobe v domácom prostredí ako majú s deťmi pokračovať a rozvíjať ich kompetencie.

6.Projekty, ktoré boli stanovené, v spolupráci s Obecným úradom Dolná Tižina sa realizujú rekonštrukciou materskej koly.

**Vyhodnotenie:**

 Ciele sa plnili súbežne, úlohy boli plánované v pravidelných intervaloch, buď ako hlavná úloha alebo integrovaná. Úlohy boli plnené prostredníctvom progresívnych metód, na ich splnenie sme využívali pomôcky, metodické materiály, zborníky a odborné časopisy, ktorými škola disponuje. Plnenie cieľov bolo sledované v rámci vnútro- školskej kontroly, pravidelným mesačným záznamom. Mesačne sa kontrolovala dochádzka, evidencia, plány, triedne knihy riaditeľom pre skvalitnenie vzdelávacej činnosti.

 **12. Ďalšie informácie o škole**

 Našim hlavným zámerom bolo odovzdávať a sprostredkovávať deťom základné životné skúsenosti v prirodzenom prostredí cestou výchovy a vzdelávania, ktoré je založené na princípe uspokojovania individuálnych potrieb a záujmov dieťaťa. Ďalej sme rozvíjali a podporovali samostatnosť, zdravé sebavedomie a tvorivosť detí.

V pedagogickom procese sme pracovali podľa Štátneho vzdelávacieho programu pre predprimárne vzdelávanie. Poskytovali sme deťom štandardnú i nadštandardnú starostlivosť formou rôznych aktivít. Opäť sme realizovali plavecký výcvik s predškolákmi v mesiaci marec. Venovali sme sa prevencii chybnej výslovnosti detí. 1.trieda má zameranie na environmentálnu výchovu pomocou ktorého sme viedli deti k ochrane životného prostredia a uprednostňovali rozvoj zmyslového vnímania ako základu prirodzeného poznávania.

V 2. triede sa prostredníctvom zážitkového učenia majú deti možnosť prezentovať spevom, tancom, choreografiami v našej obci i v okolitých obciach.

Tento rok i vďaka environmentálnym aktivitám sa deti naučili správne triediť odpad, chrániť si prírodu, pestovať rastliny...Zažili sme Motýliu farmu pozorovaním od húseničiek po vypúšťanie motýľov.

Veľkým prínosom pre MŠ bolo obohatenie s prácou na interaktívnej tabuli a aktualizácia web stránky.

Výchova detí bola smerovaná k ľudským právam – právam dieťaťa

* Prednostne sme sa sústreďovali na osobnosť dieťaťa, na jeho pocity, skúsenosti a očakávania
* Vytvárali sme optimálnu klímu v triede, pozitívne ovplyvňovali vzťahy medzi deťmi
* Vytvárali sme priestor na rozvoj tvorivosti každého dieťaťa
* Pri plnení cieľov sme vychádzali z novo definovaného postavenia dieťaťa a učiteľky, dôraz sme kládli na pomáhajúci, partnerský vzťah
* Z hľadiska zdravého vývinu detí sme denne realizovali činnosti zabezpečujúce životosprávu – hygiena, pitný režim, stolovanie – desiata – obed – olovrant, pobyt na čerstvom vzduchu, popoludňajší odpočinok.
* Spolupracovali sme s centrom autistov – Bánová, kde sme pri DOD pozorovali prácu učiteľov, asistentov, ktorá je potrebná
* V prípade detí s narušenou komunikačnou schopnosťou sme odporúčali využívať logopedické služby špeciálnych pedagógov, odborníkov

**13. Oblasti, v ktorých škola dosahuje dobré výsledky, oblasti, v ktorých sú nedostatky a návrhy opatrení na skvalitnenie úrovne výchovy a vzdelávania**

**Silné stránky:**

* Pozitívna sociálna klíma
* Priestranný školský dvor – vhodný na rozmanité aktivity
* Dobré materiálno – technické vybavenie tried
* Spolupráca so ZŠ, knižnicou, Jednotou dôchodcov, Obecným úradom, miestnymi inštitúciami a rodinou
* Kontinuálne vzdelávanie pedagogických zamestnancov
* Vybavenie digitálnej technológi

**Slabé stránky:**

* Vybavenosť školského dvora – preliezky, markíza
* Pieskovisko – zlá manipulácia na údržbu
* Nejednotné pôsobenie pri výchove detí učiteľka – rodič

**Návrhy na skvalitnenie výchovno – vzdelávacieho procesu:**

* Umožňovať pedagogickým zamestnancom rozšírenie vedomostí ďalším vzdelávaním
* Doplniť knižnicu pedagogických zamestnancov o odbornú literatúru
* Zakúpiť pršiplášte pre všetky deti
* Rozšíriť vybavenie pomôcok k edukačným aktivitám – športové pomôcky
* Zapájať detí do regionálnych literárnych, výtvarných súťaží
* Zapájať škôlku do súťaží pri práci s časopisom – zaslanie prác detí...
* Doplniť web stránku
* Vymaľovanie tried k témam/ spálňa, hravé učenie.../
* ŠVP pre predprimárne vzdelávanie na školský rok 2023/2024
* Didaktika ku Štátnemu vzdelávaciemu programu
* Triedy prispôsobiť daným vyhovujúcim podmienkam
* Zabezpečiť kvalifikované učiteľky
* Aktulizačné vzdelávanie

**V**ypracovala riaditeľka školy :Mgr. Milada Dávidiková

V Dolnej Tižine, dňa 26.06.2023

Prerokované na zasadnutí pedagogickej rady dňa: 30.08.2023

SPRÁVA O VÝSLEDKOCH A PODMIENKACH VÝCHOVY A VZDELÁVANIA MATERSKEJ ŠKOLY ZA ŠKOLSKÝ ROK 2022/2023

Prerokovaná na zasadnutí pedagogickej rady MŠ v Dolnej Tižine

dňa ...................................

Prerokovaná na zasadnutí Rady školy pri MŠ v Dolnej Tižine

dňa .............................

**Vyjadrenie Rady školy pri MŠ v Dolnej Tižine:**

Rada školy odporúča zriaďovateľovi MŠ Dolná Tižina

**schváliť**

Správu o výsledkoch a podmienkach výchovy a vzdelávania materskej školy

v Dolnej Tižine za školský rok 2022/2023.

Jana Kubalová

................................

**Vyjadrenie zriaďovateľova:**

Obec Dolná Tižina

**schvaľuje**

Správu o výsledkoch a podmienkach výchovy a vzdelávania materskej školy

v Dolnej Tižine za školský rok 2022/2023.

................................